ET Euroopa Liidu Teataja C 346/14

RIIGIABI – HISPAANIA

Riigiabi C 45/07 (ex NN 51/07) – firmaväärtuse amortiseerimise kohta välismaises äriühingus osaluse omandamisel

(Euroopa Liidu toimimise lepingu artiklid 107–109)

(EMPs kohaldatav tekst)

2011/C 346/07

11. oktoobri 2011. aasta kirjaga teavitas komisjon Hispaaniat parandusest, mis on tehtud 12. jaanuari 2011. aasta otsuses (1) K(2010) 9566 (lõplik), mida on eelnevalt parandatud 3. märtsi 2011. aasta otsusega K(2011) 1257 (lõplik).

KIRJA TEKST

„Nagu Hispaania ametiasutused märkisid oma 26. juuli 2011. aasta kirjas, on 12. jaanuari 2011. aasta otsuses nr K(2010) 9566 (lõplik), mida on parandatud 3. märtsi 2011. aasta otsusega K(2011) 1257 (lõplik), viga, sest artikli 4 lõikes 4 ei võeta otsuse järeldusi täpselt arvesse. Artikli 4 lõikes 4 viidatakse üksnes artikli 1 lõikele 2, kuigi peaks viidatama artikli 1 lõigetele 2, 3, 4 ja 5.

Seda silmas pidades on komisjon otsustanud parandada otsuse teksti järgmiselt:

„Alates käesoleva otsuse vastuvõtmise kuupäevast tühistab Hispaania kõik artikli 1 lõikes 1 osutatud kava alusel veel tegemata maksuvähendused, välja arvatud need, mis on seotud artikli 1 lõigetes 2, 3, 4 ja 5 sätestatud tingimustele vastavate õigustega välismaistes äriühingutes.”

Lisaks on komisjon teada andnud, et 12. jaanuari 2011. aasta otsuses K(2010) 9566 (lõplik), mida on parandatud 3. märtsi 2011. aasta otsusega K(2011) 1257 (lõplik), on veel teisigi tehnilisi ja tõlkevigu. Kuigi põhjenduses 190 sätestatakse sõnaselgelt, et tuleb eristada a) ajavahemikku alates meetme jõustumisest 1. jaanuaril 2002 kuni menetluse algatamise otsuse Euroopa Liidu Teatajas avaldamise kuupäevani 21. detsembril 2007 ja b) menetluse algatamise otsuse Euroopa Liidu Teatajas avaldamise järgset aega, sisaldab põhjenduste 193, 197, 202, 203 ja 210 tekst tehnilisi ja tõlkevigu kõnealuse eristuse üksikasjade edasiandmisel. Sellest tulenevalt sisaldavad tehnilisi ja tõlkevigu ka artikli 1 lõiked 2, 3, 4 ja 5.

Seda silmas pidades on komisjon otsustanud parandada kõnealused vead järgmiselt:

a) põhjenduses 193 peaks sõnad „enne ELi toimimise lepingu artikli 108 lõike 2 kohase ametliku uurimismenetluse algatamist käsitleva komisjoni otsuse Euroopa Liidu Teatajas avaldamise (2) kuupäeva” asendama sõnadega „hiljemalt ELi toimimise lepingu artikli 108 lõike 2 kohase ametliku uurimismenetluse algatamist käsitleva komisjoni otsuse Euroopa Liidu Teatajas avaldamise (3) kuupäeval”;

b) põhjenduses 197 peaks sõnad „olenemata kuupäevast, mil tehing enne selle otsuse vastuvõtmist toimus” asendama sõnadega „juhul kui tehing toimus hiljemalt käesoleva otsuse vastuvõtmise kuupäeval”;

c) põhjenduses 202 peaks sõnad „21. detsembril 2007” eesti keeles samaks jätma. Sõnad „21. detsembriks 2008” peaks asendama sõnadega „21. detsembril 2008”;

d) põhjenduses 203 peaks sõnad „enne 21. detsembrit 2007 (komisjoni poolt Euroopa Parlamendi liikmetele tehtud avaldustest tulenevad õiguslikud ootused) või enne käesoleva otsuse avaldamist” asendama sõnadega „hiljemalt 21. detsembril 2007 (komisjoni poolt Euroopa Parlamendi liikmetele tehtud avaldustest tulenevad õiguslikud ootused) või käesoleva otsuse avaldamise kuupäeval”; samuti peaks sõnad „kolmandaks, kui tehingust teatati enne 21. detsembrit 2007 (komisjoni poolt Euroopa Parlamendi liikmetele tehtud avaldustest tulenevad õiguslikud ootused) või enne käesoleva otsuse avaldamist” asendama sõnadega „kolmandaks, kui tehingust teatati hiljemalt 21. detsembril 2007 (komisjoni poolt Euroopa Parlamendi liikmetele tehtud avaldustest tulenevad õiguslikud ootused) või käesoleva otsuse avaldamise kuupäeval”;

e) põhjenduses 210 peaks sõnad „enne ELi toimimise lepingu artikli 108 lõike 2 kohase ametliku uurimismenetluse algatamist käsitleva komisjoni otsuse Euroopa Liidu Teatajas avaldamise kuupäeva” asendama sõnadega „ELi toimimise lepingu artikli 108 lõike 2 kohase ametliku uurimismenetluse algatamist käsitleva komisjoni otsuse Euroopa Liidu Teatajas avaldamise kuupäeval”; sõnad „enne 21. detsembrit 2007” peaks asendama sõnadega „hiljemalt 21. detsembril 2007” ja sõnad „enne käesoleva otsuse avaldamist” peaks asendama sõnadega „kuni käesoleva otsuse avaldamiseni”.

Eespool nimetatud parandusi silmas pidades on komisjon otsustanud parandada artikli 1 lõigetes 2, 3, 4 ja 5 esinenud vead järgmiselt:

Artikli 1 lõikes 2 peaks sõnad „21. detsembriks 2007” asendama sõnadega „hiljemalt 21. detsembril 2007”.

Artikli 1 lõikes 3 peaks sõnad „enne 21. detsembrit 2007” (kaks korda) asendama sõnadega „hiljemalt 21. detsembril 2007”.

Artikli 1 lõikes 4 peaks sõnad „käesoleva otsuse Euroopa Liidu Teatajas avaldamise kuupäevaks” asendama sõnadega „hiljemalt käesoleva otsuse Euroopa Liidu Teatajas avaldamise kuupäeval”.

Artikli 1 lõikes 5 peaks sõnad „enne käesoleva otsuse Euroopa Liidu Teatajas avaldamist” ja sõnad „enne käesoleva otsuse avaldamist Euroopa Liidu Teatajas” asendama sõnadega „hiljemalt käesoleva otsuse Euroopa Liidu Teatajas avaldamise kuupäeval” (kaks korda).

Kõnealused vead ei muuda otsuses K(2010) 9566 (lõplik), mida on parandatud otsusega K(2011) 1257 (lõplik), tehtud järeldusi.

Eelnevat silmas pidades on komisjon otsustanud otsuse K(2010) 9566 (lõplik), mida on parandatud otsusega K(2011) 1257 (lõplik), teksti parandada.

Parandus avaldatakse Euroopa Liidu Teatajas.”

(1) ELT L 135, 21.5.2011.

(2) ELT C 311, 21.12.2007, lk 21.

(3) Vt joonealust märkust 2.